stanford-oval/wikipedia huggingface dataset:
การโจมตียะลา พ.ศ. 2562
สิ่งสืบทอด

จากเหตุการณ์ที่เกิดขึ้น ทางกระทรวงกลาโหมได้เน้นงานด้านการข่าวเพื่อความปลอดภัยแก่ประชาชน รวมถึงให้มีการพัฒนาประสิทธิภาพกล้องวงจรปิดที่มีระบบปัญญาประดิษฐ์ (ระบบเอไอ) เสริมการทำงาน ส่วนศูนย์อำนวยการบริหารจังหวัดชายแดนภาคใต้ (ศอ.บต.) ในเบื้องต้นได้มอบเงินรายละ 500,000 บาทแก่ผู้เสียชีวิต และทางรัฐบาลไทยได้ให้การดูแลทายาทหรือบุตรของผู้สูญเสีย ให้ได้รับการศึกษาจนสำเร็จปริญญาตรี หรือจนถึงอายุ 25 ปี
สำหรับวันที่ 23 พฤศจิกายน พ.ศ. 2562 นายกองค์การบริหารส่วนตำบลลำพะยา, ชาวบ้าน และอาสารักษาหมู่บ้าน ได้ร่วมทำการรื้อป้อมดังกล่าว เพื่อไม่ให้ชาวบ้าน, ญาติพี่น้องในชุมชนลำพะยารู้สึกสลดใจ เมื่อผ่านมาเห็นป้อมดังกล่าว รวมถึงมีการหารือกับชุมชน เพื่อสร้างป้อมชุดรักษาความปลอดภัยหมู่บ้านแห่งใหม่ให้แก่ชุมชน
มือวืยเดซ็มชฉืลนึมีราดามี

| --- | --- |
แผ่นโน้ตเพลงของเพลงนี้ (ค.ศ. 1919)
เพลงชาติของ เบลารุส
ชื่ออื่น: «Мы выйдзем шчыльнымі радамі»
เนื้อร้อง: Makar Kraŭcoŭ, 1919
ทำนอง: Uladzimier Teraŭski, 1919
รับไปใช้: 1920
บันทึกฉบับบรรเลงของเพลงชาติ
มือวืยเดซ็มชฉืลนึมีราดามี (เบลารุส: Мы выйдзем шчыльнымі радамі, อักษรโรมัน: My vyjdziem ščylnymi radami, สัทอักษรสากล: [mɨ ˈvɨjd͡zʲɛm ˈʂt͡ʂɨlʲnɨmʲi raˈdamʲi], "มาเถิด มาร่วมเดินขบวนกันอย่างพากเพียรกัน") หรือรู้จักกันในนามของมาร์ชนักรบ (เบลารุส: Ваяцкі марш, อักษรโรมัน: Vajacki marš, สัทอักษรสากล: [vaˈjat͡skʲi ˈmarʂ]) เป็นเพลงชาติของสาธารณรัฐประชาชนเบลารุสที่ซึ่งเป็นประเทศที่อยู่ระหว่างปี 1918 ถึง 1919
แหล่งข้อมูลอื่น

บันทึกเสียงเพลงฉบับขับร้อง
บันทึกเสียงเพลงฉบับบรรเลง
พลเอกอาวุโส

พลเอกอาวุโส หรือ พลเอกพิเศษ เป็นยศทหารที่ปรากฏอยู่และเคยปรากฏในหลายประเทศ มีใช้ในกองทัพบก และ/หรือกองทัพอากาศ และ/หรือกำลังนาวิกโยธิน ในบางประเทศถือเป็นยศรองจากจอมพลแต่อยู่สูงกว่าพลเอก และในบางประเทศถือเป็นยศสูงสุดในทำเนียบยศทหาร
ประเทศไทยไม่มีชั้นยศพลเอกพิเศษอย่างเป็นทางการ แต่มีชั้นเงินเดือนข้าราชการทหารอัตราพลเอกพิเศษ
| ประเทศ |   เยอรมนี |  สหภาพโซเวียต |  รัสเซีย |   สาธารณรัฐจีน |   สาธารณรัฐประชาชนจีน |   เกาหลีเหนือ |   เวียดนาม |   พม่า |
| --- | --- | --- | --- | --- | --- | --- | --- | --- |

| ภาษาท้องถิ่น | Generaloberst | Генера́л а́рмии | Генера́л а́рмии | 一級上將 | 大将 | 대장 | Đại tướng | ဗိုလ်ချုပ်မှူးကြီး |
| ภาษาอังกฤษ | Colonel general | Army general | Army general | Full general | Senior general | Army general | Army general | Senior general |
อินทรธนู:
แหล่งข้อมูลอื่น

Biographies of German army generalobersten
Biographies of Luftwaffe generalobersten
Biographies of Austro-Hungarian generalobersten of WWI[ลิงก์เสีย]
การประชุมสหประชาชาติว่าด้วยการเปลี่ยนแปลงสภาพภูมิอากาศ พ.ศ. 2566

| --- | --- |
ชื่อพื้นเมือง:  مؤتمر الأمم المتحدة للتغير المناخي 2023
วันที่: 30 พฤศจิกายน – 12 ธันวาคม ค.ศ. 2023 (2023-11-30 – 2023-12-12)
ที่ตั้ง: เอ็กซ์โปซิตี ดูไบ สหรัฐอาหรับเอมิเรตส์
จัดโดย: สหรัฐอาหรับเอมิเรตส์
ผู้เข้าร่วม: รัฐสมาชิก UNFCCC
ประธาน: ซุลตัน อัลญาบัร
ก่อนหน้า: ← 2022
ถัดไป: → 2024
เว็บไซต์: https://www.cop28.com
การประชุมสหประชาชาติว่าด้วยการเปลี่ยนแปลงสภาพภูมิอากาศ พ.ศ. 2566 (อังกฤษ: 2023 United Nations Climate Change Conference) หรือรู้จักในชื่อย่อ COP28 เป็นการประชุมสหประชาชาติว่าด้วยการเปลี่ยนแปลงสภาพภูมิอากาศครั้งที่ 28 จัดขึ้นระหว่างวันที่ 30 พฤศจิกายน ถึง 12 ธันวาคม 2566 ที่เอ็กซ์โปซิตี ดูไบ สหรัฐอาหรับเอมิเรตส์ การประชุม COP มีการจัดเป็นประจำทุกปีเรื่อยมา (ยกเว้นในปี 2020 เนื่องจากการระบาดของโควิด-19) นับตั้งแต่การลงนามข้อตกลงด้านสภาพภูมิอากาศของสหประชาชาติในปี 1992 โดยมีเป้าหมายเพื่อให้รัฐบาลมีข้อตกลงร่วมสำหรับนโยบายจำกัดการเพิ่มสูงขึ้นของอุณหภูมิสภาพอากาศ และ ปรับตัวกับผลกระทบของการเปลี่ยนแปลงสภาพภูมิอากาศ
การประชุมในครั้งนี้ถูกวิพากษ์วิจารณ์ไปทั่วเนื่องมาจากประธานการประชุม ซุลตัน อัลญาบัร ตลอดจนสถานที่จัดซึ่งคือสหรัฐอาหรับเอมิเรตส์ซึ่งเป็นที่รู้จักว่าขาดความโปร่งใสในรัฐบาลและมีบทบาทเป็นผู้ผลิตรายใหญ่ของเชื้อเพลิงจากซากดึกดำบรรพ์ ซุลตัน อัลญาบัร เป็นซีอีโอของบริษัทน้ำมันแห่งชาติอาบูดาบี (ADNOC) ซึ่งทำไปสู่ข้อกังวลว่าการประชุมนี้อาจมีข้อขัดแย้งทางผลประโยชน์มาเกี่ยวข้อง โดยสมาชิกมากกว่า 100 คนของรัฐสภาสหรัฐ และ สภายุโรป เรียกร้องให้สหรัฐอาหรับเอมิเรตส์ถอดถอนอัลญาบัรออกจากตำแหน่ง คำกล่าวอ้างเชิงย้อมเขียวเกี่ยวกับอัลญาบัรที่ปรากฏบนหน้าบทความของเขาบนวิกิพีเดียผ่านการแก้ไขโดยได้รับผลตอบแทน, การที่ไม่สามารถวิจารณ์บริษัทของเอมิเรตในประเทศสหรัฐอาหรับเอมิเรตส์, การลักลอบเข้าถึงอีเมลการประชุมโดยบริษัท ADNOC และการส่งคำเชิญให้แก่ประธานาธิบดีซีเรีย บาชาร์ อัลอัสซาด ล้วนทำให้เกิดข้อวิตกกังวลต่อความเป็นอันหนึ่งอันเดียวในการประชุมครั้งนี้ มีการเปิดโปงขบวนการบัญชีหุ่นเชิดซึ่งจัดขึ้นโดยมีเป้าหมายเพื่อปกป้องอัลญาบัรและประเทศในเดือนมิถุนายน และในวันที่ 21 พฤศจิกายน อัลญาบัรเองได้ระบุว่า “ไม่มีวิทยาศาสตร์” หนุนหลังการลดเลิกการใช้เชื้อเพลิงจากซากดึกดำบรรพ์สำหรับเป้าหมายอุณหภูมิ 1.5 °C หกวันถัดมาได้มีเอกสารหลุดที่ปรากฏแผนการของสหรัฐอาหรับเอมิเรตส์ที่จะใช้การประชุมนี้เพื่อหาคู่ค้าเชื้อเพลิงดึกดำบรรพ์กับชาติอื่น ๆ ซึ่งทำให้เกิดความไม่พึงพอใจไปในระดับนานาชาติ
กิลเบิร์ต คูมสัน

| 0 | 1 | 2 | 3 |
| --- | --- | --- | --- |
 คูมสัน ขณะลงเล่นให้กับซองน์ดาล ในปี ค.ศ. 2017
ข้อมูลส่วนตัว
วันเกิด:   (1994-09-09) 9 กันยายน ค.ศ. 1994 (30 ปี)
สถานที่เกิด:  อักกรา, กานา
ส่วนสูง:  1.80 m (5 ft 11 in)
ตำแหน่ง:  กองหน้า / กองกลาง
ข้อมูลสโมสร
สโมสรปัจจุบัน:  โบโด/กลิมต์
หมายเลข:  14
สโมสรเยาวชน
2008–2010:  อาแจกซ์ อักกรา
2011:  บีอีซี เทโรศาสน
สโมสรอาชีพ*
| ปี |  ทีม |  ลงเล่น |  (ประตู) |
| 2012–2015 |  บีอีซี เทโรศาสน |  46 |  (7) |
| 2013 |  → สมุทรสงคราม (ยืมตัว) |  12 |  (6) |
| 2013 |  → ซองน์ดาล (ยืมตัว) |  7 |  (0) |
| 2016–2018 |  ซองน์ดาล |  56 |  (10) |
| 2018–2020 |  บรอมม์ |  72 |  (11) |
| 2020–2021 |  คาซึมพาชา |  22 |  (0) |
| 2021– |  โบโด/กลิมต์ |  6 |  (1) |
ทีมชาติ‡
| 2009–2010 |  กานา รุ่นอายุไม่เกิน 16 ปี |  7 |  (2) |
| 2011 |  กานา รุ่นอายุไม่เกิน 17 ปี |  3 |  (0) |
| 2015 |  กานา รุ่นอายุไม่เกิน 23 ปี |   |   |
| 2016– |  กานา |  1 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 26 มกราคม ค.ศ. 2022 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 31 กรกฎาคม ค.ศ. 2020
กิลเบิร์ต คูมสัน (อังกฤษ: Gilbert Koomson; เกิดวันที่ 9 กันยายน ค.ศ. 1994) เป็นนักฟุตบอลชาวกาน่า ปัจจุบันลงเล่น ในตำแหน่งกองหน้า และปีก ให้กับสโมสรเอฟเคโบโด/กลิมต์ ในเอลีเตอเซเรียน ลีกสูงสุดของประเทศนอร์เวย์ และทีมชาติกานา
คูมสัน เริ่มต้นอาขีพนักฟุตบอลกับทีมเยาวชนของอาแจกซ์ อักกรา เขาเคยได้รับการติดต่อให้ไปเข้าทดสอบฟุตบอลกับ สโตกซิตี แต่เนื่องจากเขามีปัญหาในเรื่องวีซา ทำให้ไม่สามารถขอใบอนุญาตทำงานได้ เขาเดินทางมาที่ประเทศไทย จากคำแนะนำจาก ปีเตอร์ บัตเลอร์ ผู้อำนวยการด้านเทคนิคของบีอีซี เทโรศาสน และจึงได้เซ็นสัญญาอาชีพ เขาลงเล่นให้กับทีมเป็นเวลา 3 ปี แล้วจึงย้ายสู่ทีม ซองน์ดาล ในเอลีเตอเซเรียน และย้ายเข้าร่วมทีมบรอมม์ ทีมร่วมลีกในอีก 2 ปีถัดมาใน 28 กันยายน ค.ศ. 2020 คูมสัน ได้ย้ายเข้าร่วมทีมคาซึมพาชา ในลีกสูงสุดของประเทศตุรกีเพียงปีเดียว และย้ายไปโบโด/กลิมต์ในปีถัดมา
คูมสัน ยังเคยมีชื่อติดทีมชาติกานาชุดใหญ่เพื่อแข่งขันฟุตบอลโลก 2018 รอบคัดเลือก กับ ยูกันดา และกระชับมิตรกับแอฟริกาใต้ ในเดือนตุลาคม ค.ศ. 2016 ซึ่งเขาได้ลงเล่นในเกมกับแอฟริกาใต้
แหล่งข้อมูลอื่น

ข้อมูลส่วนตัว ที่ goal.com
ข้อมูลส่วนตัว เก็บถาวร 2019-08-24 ที่ เวย์แบ็กแมชชีน ที่ soccerway.com
สำนักศิลปะและวัฒนธรรม มหาวิทยาลัยราชภัฏนครราชสีมา

| สำนักศิลปะและวัฒนธรรม    มหาวิทยาลัยราชภัฏนครราชสีมา |
| --- | --- |
Art and Culture Center of Nakhon Ratchasima Rajabhat University

ข้อมูล
ชื่ออื่น: สวธ มร.นม. / ACC.NRRU
สถาปนา: พ.ศ. 2518
เขตการศึกษา: มหาวิทยาลัยราชภัฏนครราชสีมา
ผู้อำนวยการ: ผู้ช่วยศาสตราจารย์ เรขา อินทรกำแหง
เว็บไซต์: http://www.koratculture.com/
สำนักศิลปะและวัฒนธรรม มหาวิทยาลัยราชภัฏนครราชสีมา (ภาษาอังกฤษ: Art and Culture Center of Nakhon Ratchasima Rajabhat University) ตั้งอยู่ในมหาวิทยาลัยราชภัฏนครราชสีมา
สำนักศิลปะและวัฒนธรรม  มหาวิทยาลัยราชภัฏนครราชสีมา เป็นหน่วยงานหนึ่งของมหาวิทยาลัยที่ทำหน้าที่ในการอนุรักษ์ ส่งเสริม เผยแพร่  ศิลปวัฒนธรรมของชาติและท้องถิ่น เป็นแหล่งอนุรักษ์ภูมิปัญญาหรือทรัพย์สินทางปัญญาของบรรพชนคนไทย ซึ่งเป็นมรดกตกทอดมาถึงชนรุ่นหลัง ให้ได้ช่วยกันสร้างสรรค์ จรรโลง สืบสานต่อกันมาอย่างไม่ขาดสาย ทำให้มหาวิทยาลัยแห่งนี้ เป็นแหล่งการเรียนรู้ทางด้านวัฒนธรรมของจังหวัดนครราชสีมา มีภารกิจในการ ทำนุบำรุงพระพุทธศาสนาและศิลปวัฒนธรรมให้มีความเจริญรุ่งเรืองมั่นคงเพื่อสร้างความภาคภูมิใจให้คนในท้องถิ่น โดยมีปรัชญาว่า
สืบสานมรดกวัฒนธรรม นำภูมิปัญญาท้องถิ่น สู่วิถีชีวิตที่ดีงาม
สำนักศิลปะและวัฒนธรรม มหาวิทยาลัยราชภัฏนครราชสีมา ตั้งอยู่ที่อาคาร 10 (ตึกเดิมของคณะวิทยาศาสตร์และเทคโนโลยี) มหาวิทยาลัยราชภัฏนครราชสีมา เลขที่ 340 ถนนสุรนารายณ์ ตำบลในเมือง อำเภอเมืองนครราชสีมา จังหวัดนครราชสีมา 30000
อาคาร 2 ศูนย์วัฒนธรรม วิทยาลัยครูนครราชสีมา ปัจจุบัน ได้ถูกรื้อถอนเพื่อสร้างอาคาร 9 เฉลิมพระเกียรติ
การย้ายอาคาร 1 และอาคาร 2 โดยการดีดทั้งอาคารใส่รางรถไฟ เพื่อย้ายไปทางทิศตะวันออกของสนามฟุตบอล และได้ยุบรวมอาคารทั้งสองและให้เป็นที่ตั้งสำนักศิลปะและวัฒนธรรม มหาวิทยาลัยราชภัฏนครราชสีมา ในปี พ.ศ. 2535
อาคาร 1 สำนักศิลปะและวัฒนธรรม มหาวิทยาลัยราชภัฏนครราชสีมา ปัจจุบัน ได้ถูกรื้อถอนเพื่อทำการสร้างอาคารศูนย์รวมกิจการนักศึกษา และศูนย์ประชุมนานาชาติ
อาคาร 10 สำนักศิลปะและวัฒนธรรม มหาวิทยาลัยราชภัฏนครราชสีมา ปัจจุบัน
ห้องสมัยอยุธยา พิพิธภัณฑ์เมืองนครราชสีมา เริ่มเปิดให้บริการอย่างไม่เป็นทางการในเดือนมีนาคม 2557
ตราสัญลักษณ์

ในปี พ.ศ. 2556 สำนักศิลปะและวัฒนธรรม ได้เริ่มใช้ตราสัญลักษณ์สำนักศิลปะและวัฒนธรรมขึ้น แนวคิดการออกแบบตราสัญลักษณ์สำนักศิลปะและวัฒนธรรม มหาวิทยาลัยราชภัฏนครราชสีมา ออกแบบโดยคำนึงถึงภารกิจในการเป็นหน่วยงานหลักของจังหวัดนครราชสีมาที่ทำหน้าที่อนุรักษ์ ส่งเสริม และเผยแพร่ องค์ความรู้ด้านประวัติศาสตร์ พัฒนาการทางสังคมและวัฒนธรรมของจังหวัดนครราชสีมา จึงได้พิจารณานำเอาจุดเด่นของจังหวัดมาใช้เป็นสัญลักษณ์และคำนึงถึงความสะดวกต่อการใช้งาน โดยเลือกใช้ลายที่สร้างสรรค์จาก “ปรางค์ประธานปราสาทหินพิมาย” เนื่องจากปราสาทหินพิมายเป็นศาสนสถานในพุทธศาสนาลัทธิมหายานและเป็นสถาปัตยกรรมที่งดงามและมีขนาดใหญ่ที่สุดในประเทศไทย สร้างขึ้นราวกลางพุทธศตวรรษที่ 17 เป็นหลักฐานการพัฒนาการของสังคมมนุษย์ ในด้านการก่อสร้าง ศิลปะ ความเชื่อและศาสนา ศาสนสถานแห่งนี้ตั้งอยู่ ณ บริเวณที่ราบลุ่มแม่น้ำมูล ดินแดนอุดมสมบูรณ์ และมีอดีตอันรุ่งเรืองของชาวอีสานตอนล่าง
ส่วนการใช้สี ”สีแดงเลือดหมู” เนื่องจากเป็นสีของดินเทศที่มักปรากฏบนภาชนะดินเผา หรือภาพเขียนสีในสมัยก่อนประวัติศาสตร์ ส่วนใหญ่ได้มาจากแร่เฮมาไทด์ (Hematite) เพื่อเป็นสัญลักษณ์ที่สื่อถึงศิลปะ ความเชื่อ พัฒนาการทางประวัติศาสตร์และวัฒนธรรมของผู้คนบนดินแดนนครราชสีมาได้ดีที่สุด สืบเนื่องจากจังหวัดนครราชสมาสีมาเป็นคลังความรู้ด้านโบราณคดีสมัยก่อนประวัติศาสตร์ของมนุษยชาติ ซึ่งมีการค้นพบแหล่งโบราณดีสมัยก่อนประวัติศาสตร์หลากหลายแหล่ง ซึ่งฉายภาพให้เห็นความเจริญของอารยธรรมที่ต่อเนื่องยาวนานว่า 4,500 ปี ซึ่งในพิธีกรรมศักดิ์สิทธิ์ของสังคมสมัยก่อนประวัติศาสตร์นั้น มักใช้สีแดงเป็นองค์ประกอบอย่างแพร่หลาย นัยหนึ่งหมายถึงเลือด สัญลักษณ์ของชีวิตและพลัง อีกนัยหนึ่งเพื่อต้องการสร้างสิ่งต่างๆ เพื่อการเกิดใหม่หรือการยึดเหนี่ยวทางสายเลือด มักวาดลงบนผนังถ้ำเพิงผา หรือบนภาชนะดินเผา
รายนามผู้บริหารสำนักศิลปะและวัฒนธรรม

พ.ศ. 2518 – 2527    ว่าที่ ร.ต.ถาวร สุบงกช 			 หัวหน้าศูนย์ศิลปวัฒนธรรม
พ.ศ. 2527 – 2530    ผศ.ดร. เกียรติศักดิ์ นาคประสิทธิ์ 		 หัวหน้าศูนย์ศิลปวัฒนธรรม
พ.ศ. 2530 – 2534    ผศ. สนอง โกศัย 				 หัวหน้าศูนย์ศิลปวัฒนธรรม
พ.ศ. 2534 – 2542    ผศ. นฤมล ปิยวิทย์ 			 หัวหน้าศูนย์ศิลปวัฒนธรรม
พ.ศ. 2542 – 2546    ผศ. นฤมล ปิยวิทย์ 			 ผู้อำนวยการสำนักศิลปวัฒนธรรม
พ.ศ. 2546 – 2547    ผศ. กมลทิพย์ กสิภาร์ 			 ผู้อำนวยการสำนักศิลปวัฒนธรรม
พ.ศ. 2547 – 2556    นางวิลาวัลย์ วัชระเกียรติศักดิ์ 		 ผู้อำนวยการสำนักศิลปะและวัฒนธรรม (2 วาระ)
พ.ศ. 2556 - 2565  ผศ.ดร. ณัฐกิตติ์  อินทร์สวรรค์   ผู้อำนวยการสำนักศิลปะและวัฒนธรรม (2 วาระ)
พ.ศ. 2565 - ปัจจุบัน  ผศ.เรขา อินทรกำแหง  ผู้อำนวยการสำนักศิลปะและวัฒนธรรม
แหล่งข้อมูลอื่น

พิพิธภัณฑ์เมืองนครราชสีมา
สำนักศิลปะและวัฒนธรรม มหาวิทยาลัยราชภัฏนครราชสีมา
Fanpage Facebook สำนักศิลปะและวัฒนธรรม มหาวิทยาลัยราชภัฏนครราชสีมา
↑  "หน้าหลัก". www.koratculture.com.
ตราสัญลักษณ์ สำนักศิลปะและวัฒนธรรม มหาวิทยาลัยราชภัฏนครราชสีมา
วายาลัลอูมา

| --- | --- |

เนื้อร้อง: อาเหม็ด อัล อามาลี
ทำนอง: อาลี อัล อันซี
รับไปใช้: พ.ศ. 2521
เลิกใช้: พ.ศ. 2533
บันทึกเสียงเพลงสรรเสริญพระบารมี
เพลงชาติสาธารณรัฐอาหรับเยเมน มีชื่ออย่างเป็นทางการว่า วายาลัลอูมา (อาหรับ: إرادة أمة, ) ในปัจจุบันเป็นผลงานการประพันธ์เนื้อร้องโดย อาเหม็ด อัล อามาลี เรียบเรียงทำนองโดย อาลี อัล อันซี ประกาศใช้เมื่อปี พ.ศ. 2521 ถึง พ.ศ. 2533 ก่อนหน้านี้เยเมนเหนือได้ใช้เพลงชาติฉบับก่อนหน้านี้ ในปี พ.ศ. 2510
เนื้อร้อง

| ภาษาอาหรับ> บทประสานเสียง: | ถ่ายเสียงด้วยอักษรโรมัน> บทประสานเสียง: | คำแปล> บทประสานเสียง: |
| --- | --- | --- |
|   في ظل راية ثورتي  أعلنت جمهوريتي  يمني السعيدة منيتي  إني وهبتك مهجتي    بعز يمتي بإر ادتي  حققت حلم الأمة  ومضيت نحو القمة  وﷲ نارك وثبتي | fi zill rayat thawrati  'aelanat jumhuriati  yamani alssaeidat muniti  'inni wahabtuk mahjati  baez yumti ba'iir adti  haqqaqat hulm al'umm  wamudiat nahw alqimm  wallh narik wathabti |  |
บทที่ 1
|   لا لن أعود إلى الورا  ولسوف نقتحم الصعاب  بيدي سأبني موطني  حتى يُرى فوق السحاب  | la ln 'aeud 'iilaa alwra  walasawf naqtahim alssaeab  biaday sa'abani mutini  hatta yura fawq alssahab |        |
บทประสานเสียง:
บทที่ 2
|   هيهات شعبي يستكين  شعبي محا ظلم السنين  وأباد كل الظالمين  ليعيش مر فو ع الجبين  | hihat shaebi yastakin  shaebi mahha zalam alssinin  wa'abad kl alzzalimin  liaeish marr fw e aljibin |        |
บทประสานเสียง:
บทที่ 3
|   لدينا يطلق النار من خلال ذلك الوقت  نحن هنا يا أرض اليمن  نحن هنا يا الوطن الغالي  وسنعمل على حمايتك من كل المحن  | ladayna yutliq alnnar min khilal dhlk alwaqt  nahn huna ya 'ard alyaman  nahn huna ya alwatan alghali  wasanaemal ealaa himayatik min kull almahn |        |
บทประสานเสียง:
บทที่ 4
|   ٤-في ثورتي حريتي  والحكم حكم الأمة  هذي إرادة أمتي  أشدو بها في فرحتي  | fi thurati huryty  walhukm hakam al'umm  hadhy 'iiradatan 'umti  'ashdu biha fi farhati |        |
บทประสานเสียง:
บทที่ 5
|   ٥-قسماً برب العزة  قسماً بمجد عروبتي  أني سأحمي ثورتي  وأصون جمهوريتي  | qsmaan birabb aleizz  qsmaan bimajd earubati  any sa'ahammi thurati  wa'usun jumhuriti |        |
บทประสานเสียง:
ดูเพิ่ม

ธงชาติเยเมน
ตราแผ่นดินของเยเมน
แหล่งข้อมูลอื่น

แม่แบบ:เพลงชาติเยเมน
รายชื่อตัวละครในร็อคแมน ZX

คนโส มีดี
ตัวละครที่ปรากฏในภาค ZX > ฝ่าย Guardians

| 0 | 1 | 2 |
| --- | --- | --- |
|  1.วานท์ |  2.เอล |  3.ซิลเวอร์ |
ตัวละครที่ปรากฏในภาค ZX > ฝ่าย Guardians > เพรรี่

เพรรี่ (Prairie ในภาษาอังกฤษ) หัวหน้าพวก “Guardians” ที่ติดต่อให้ ซิลเว ส่ง Live Metals ให้ และชวน วานท์ กับ เอล ให้เข้าเป็น “Guardians”
ตัวละครที่ปรากฏในภาค ZX > ฝ่าย เซนปัล > เซนปัล

เซนปัล (แต่เขียนว่า Serpent ในภาษาอังกฤษ) ผู้นำของสูงสุดของ เซนปัลคัมปานี ซึ่งเหล่าประชาชนได้ยกย่องให้เซนปัลเป็นวีรบุรุษ โดยหารู้ไม่ว่าเบื้องหลังของเขาก็คือบงการเหล่าอิเล็กกูล่าให้ก่อเหตุจลาจล เขาเคยเป็นสมาชิกของการ์เดี้ยนมาก่อน และก่อนหน้านั้นเขาก็เป็น 1 ในผู้รอดชีวิตจากการจลาจลของอิเล็กกิล่า ตั้งแต่ที่เซนปัลได้รับพลังของ Model V ก็หลงระเริงและเกิดความทะเยอทะยานขึ้น แล้วก็ได้รับการแนะนำจากโพเมเต้กับแพนโดร่า แอบขโมยเอาไลฟ์เมทัลทั้ง 4 คือ Model H F  L P ออกจากการ์เดี้ยน ไปสร้างเซนปัลคัมปานี และแยกไลฟ์เมทัลทั้ง 4 เป็นครึ่งแล้วหว่านล้อมกลุ่มคนที่เป็นผู้รอดชีวิตจากการจลาจลของอิเล็กกิล่า ฝังไว้ในร่างคนเหล่านั้นแล้วแอบก่อจลาจลเพื่อสร้างสงคราม จนถูก วานท์/เอล ขัดขวางจนเซนปัลเสียชีวิต
ตัวละครที่ปรากฏในภาค ZX Advent > ฝ่าย Hunter

| --- | --- |
 1.เกรย์:  2.อาเช่
ตัวละครที่ปรากฏในภาค ZX Advent > ฝ่าย Chosen One

| 0 | 1 | 2 | 3 |
| --- | --- | --- | --- |
|  1.เฮลิอัส |  2.อัสลาน |  3.เทียทีส |  4.ซิกนัส |
ตัวละครที่ปรากฏในภาค ZX Advent > ฝ่าย Guardians

| --- | --- |
 1.วานท์:  2.เอล
ตัวละครที่ปรากฏในภาค ZX Advent > 3 นักปราชญ์ > อัลเบิร์ต

อัลเบิร์ต (Albert ในภาษาอังกฤษ) 1 ใน 3 นักปราชญ์ที่ปกครองเมือง "Legion" เป็นผู้รู้ในเรื่องวิทยาศาสตร์เกือบทั้งหมด มีนิสัยที่ค่อนข้างใจเย็น ที่มีบุคคลลิกดูเป็นชายหนุ่มผู้รอบคอบ แต่ชายผู้นี้มีเบื้องหลังอันแสนชั่วร้าย ไม่ว่าจะเป็นการสร้าง Live Metal Model V การสร้างโปรมีเทียส แพนโดร่า และเกรย์ และยังเป็นผู้อยู่เบื้องหลังสงคราม Chosen One เพื่อค้นหาร็อคแมนที่แข็งแกร่งที่สุดอีกด้วย แล้วก็เป็นคนหลอกใช้เซนปัลเพื่อทำการทดลองพลังของ Model V จนผลสำเร็จ แต่ Model V ก็กระจัดกระจายกันไป 5 ปีต่อมา ได้นำกลุ่มคนจำนวนหนึ่งที่มี 4 คน กับให้ไปขโมย Live Metal ทั้ง 4 ของมาจากแลปของการ์เดี้ยน แล้วทั้ง 4 กลายเป็น Chosen One ส่วนทาง อัลเบิร์ต สั่งให้ไปรวบรวมชิ้นส่วนของ Model V ที่กระจัดกระจายกันไป กับเผยตัวต่อ นักปราชญ์ที่ปกครองเมือง "Legion" ที่เหลือว่าตนเป็นผู้บงการเรื่องอิเรกกิล่าร์ แล้วหลบหนีไป พอรวบรวม Model V ได้ครบ พอเกรย์/อาเช่ตามไป อัลเบิร์ตก็ถูกโปรมีเทียส แพนโดร่า พอโปรมีเทียส แพนโดร่าแพ้ อัลเบิร์ตก็ปรากฏตัวอีกครั้งในร่างเรพลิลอยด์ DAN-000 กับบอกว่าร่างที่เห็นก่อนหน้าที่เป็นเพียงร่างปลอม ส่วนอัลเบิร์ตพอสร้าง DAN-000 เสร็จก็ถ่ายโอนความทรงจำไปยังร่างใหม่กับสร้างร่างปลอมเพื่อบังหน้า กับ
อิทธิฤทธิ์พิชิตมายา

| --- | --- |
อิทธิฤทธิ์พิชิตมายา

メル
ชื่อภาษาอังกฤษ: MÄR
แนว: แฟนตาซี, ตลก, ผจญภัย
มังงะ
เขียนโดย: โนบุยูกิ อันไซ
สำนักพิมพ์:  โชงะกุกัง    สยามอินเตอร์คอมิกส์
อนิเมะ
กำกับโดย: มาซาฮารุ โอคุวากิ
สตูดิโอ: SynergySP
อิทธิฤทธิ์พิชิตมายา หรือ MÄR หรือชื่อเต็มว่า Märchen Awakens Romance ดำเนินบนเนื้อเรื่องของซีรีส์ メルヘヴン (เมรุเฮบุน) เป็นการ์ตูนญี่ปุ่น แต่งโดย โนบุยูกิ อันไซผู้เขียนเปลวฟ้าผ่าปฐพี นอกจากนี้ คำว่า MÄR นั้น ยังมาจากการนำตัวอักษรแรกของชื่อเรื่องมารวมกัน (Märchen = M; Awakens = A; Romance = R)
เนื้อเรื่อง

โทระมิสุ กิงตะ เด็กหนุ่ม ม.ต้น ผู้คลั้งไคล้ในโลกแห่งเทพนิยาย จู่ๆ ก็เกิดเหตุไม่คาดฝันนำพาเขาผ่าน “ประตูปิเอโร่” จากโลกต่างภพสู่ “เมล เฮเว่น” อันเป็นดินแดนแห่งผู้ใช้อาร์ม และได้ บั๊บโบะ มาครอบครอง (กลายเป็นอาร์มคู่กาย) กิงตะได้ออกผจญภัยไปเรื่อยๆ และเข้าไปช่วยเหลือ องค์หญิง สโนว์จากปราสาทน้ำแข็ง อันเป็นเหตุให้ได้พบสหายมากมายที่นำพาให้กิงตะพัฒนาทักษะการใช้อาร์ม และต่อมากิงตะได้เข้าร่วมเป็นหนึ่งใน"วอร์ เกม" ที่เป็นกำลังสำคัญในการปกป้อง “เมล เฮเว่น” เพราะมหาสงครามกำลังอุบัติขึ้นเป็นครั้งที่ 2สงครามของเหล่าผู้ใช้อาร์ม
Mar Omega

den-o ได้ปลุกบั๊บโบะซึ่งจมอยู่ในน้ำนานถึง 785ปี กับอีก 9เดือน 18วัน 8ช.ม. 15นาที 17วินาที ให้ตื่นขึ้น อุลเว็ตต้า ผู้สร้างผู้เสพความตาย เมื่อทราบว่าบั๊บโบะ ได้ตื่นขึ้นจึงได้บั๊บโบะสั่งมาแย่งบั๊บโบะไป เพราะผู้สร้างผู้เสพความตาย เป็นเพียวคนเดียวที่รู้วิธีทำลายผู้สร้างผู้เสพความตาย  ไคได้ออกตามหา แมจิคสโตนซึ่งเป็นความทรงจำของบั๊บโบะและได้ออกตามหา คู่ครองบั๊บโบะ ซึ่งเป็นของอย่างเดียวที่กำจัดเฟคอาร์ม ได้
ตัวละครหลัก

บทความหลัก: ตัวละครในอิทธิฤทธิ์พิชิตมายา
ประเภทของ ARM

เวพอน อาร์ม เป็นอาร์มอาวุธ ใช้เรียกอาวุธขึ้นมาได้ ตัวอย่าง -ริงก์ดาก้า (ริงก์ดักเกอร์) -ไพธอน วิป -ออคโทปัส -ออคโทปัส 2
การ์เดี้ยน อาร์ม เป็นอาร์มที่เรียกผู้พิทักษ์ออกมา อาจเป็นมนุษย์อสูร หรือ สัตว์อสูรก็ได้ เมื่อเรียกออกมาผู้ใช้จะขยับไม่ได้ แต่ถ้าเป็นประเภทเสริมพลังผู้ใช้จะสามารถ ขยับได้ ตัวอย่าง -บุริคิง -ริงก์ อาร์เมอร์ ประเภทเสริมพลัง -สโนว์แมน (ยูกิจัง) ลาน 13 เสาโทเท็มโพล
เนเจอร์ อาร์ม เป็นอาร์มที่สามารถใช้พลังส่วนหนึ่งของธรรมฃาติให้เกิดประโยชน์ ตัวอย่าง -เรียกไฟ -เรียกหิมะ
ดาร์คเนส อาร์ม เป็นอาร์มน่ากลัวที่"ร่ายเวทย์"ใส่คู่ต่อสู้ แต่มีผลข้างเคียงก็คือตัวผู้ใช้จะได้รับความเจ้บปวดไปด้วย ตัวอย่าง -ใช้ตรึงการเคลื่อนไหว -สาปให้ป่วย -เปลี่ยนร่างฝ่ายตรงข้ามตัวอย่างคนที่ใช้ โรโกะ อายุ 32แต่ดูเหมือนเด็ก 10ขวบ
โฮลี่ อาร์ม เป็นอาร์มที่มีพลังศักสิทธิ์ปกป้องและให้พลังแก่ผู้ใช้ ตัวอย่าง -ใช้แก้คำสาปของดาร์คเนส -พลังในการรักษา
ไดเมนชั่น อาร์ม ที่สามารถทำให้อากาศบิดเบี้ยวหรือไม่ก็สร้างโลกต่างมิติ ตัวอย่าง -เคลื่อนย้ายวัถตุไปสถานที่อื่นในพริบตา -ปล่อยพลังพิเศษออกมาในพื้นที่จำกัด -ส่งโทรจิตถึงคนอื่นได้
โกสต์ อาร์ม เป็นอาร์มที่จะเข้าสิงผู้ใช้หรือเปลี่ยนสภาพผู้ใช้ ตัวอย่าง -ดาเรีย-คิเมร่า(ไอริน)
อาร์มแปลกๆที่แยกประเภทไม่ได้ ตัวอย่าง -บั๊บโบะ(เวอร์ชันวุ้นเยลลี่)
เมืองที่ถูกเชสยึดครอง และเหยื่อของเชส

ปราสาท เรกิงเรฟ (ฝีมือของ ราปุนเซล)
เอลโต้ ทาวน์ (ฝีมือของ การ์เดี้ยน อาร์มชนิดหนึ่ง)
ปราสาท กาเลลูลู (ฝีมือของ แคนดีส)
อัลคาปาโพท(ฝีมือของ ฮาโลวีน และ คิเมร่า)
ยูดราริล (ฝีมือของ โรรัน และ โรโกะ)
ปราสาท เฮนิล  (ฝีมือของ วีเซิล)
ป้อมรูเบเรีย (ฝีมือของ เปตะ)
เวสทรี่ (ฝีมือของ อัลโก้ และ กิลอม)
เหยื่อของเชส(ที่สำคัญ)
อัลม่า อดีตคนรักของแฟนธ่อม คัดค้านเรื่อง ซอมบี้ แทททู จึงถูกคิงฆ่าตาย
เมืองที่ถูกเชสยึดครอง และเหยื่อของเชส > จำนวนวัน

ถึงแม้ว่ากิงตะจะอยู่ใน เมล เฮเว่น หลายวันแต่หากไม่นับวันใน ทวารด่านฝึกตน แล้ว กิงตะอยู่ใน เมล เฮเว่น เพียง 26 วัน ได้แก่
วันที่ 1 - มายัง เมล เฮเว่น
วันที่ 2 - เจอกับแจ็ค
วันที่ 3-7 - ออกเดินทาง (และปะทะกับ อัลเวสในวันที่ 7)
วันที่ 8-11 - ฝึกกับแจ็ค (และไปช่วยสโนว์ในวันที่ 11)
วันที่ 12-14 - ฝึกในทวารด่านฝึกตน 3 วัน (หรือ 180 วันในทวารด่านฝึกตน)
วันที่ 15 - ช่วยเวสทรี่ โดยให้นานาชิจัดการ อัลโก้ และกิงตะจัดการ กิลอม
วันที่ 16 - ทดสอบวอร์เกม
วันที่ 17 - วอร์เกมรอบที่ 1
วันที่ 18 - วอร์เกมรอบที่ 2 (กิงตะฝึกในทวารด่านฝึกตน)
วันที่ 19 - ปาร์ตี้พิเศษ
วันที่ 20 - วอร์เกมรอบที่ 3(ฝึกพิเศษกับเงา)
วันที่ 21 - วอร์เกมรอบที่ 4
วันที่ 22 - ไปคัลเดีย(ปะทะแฟนท่อม)
วันที่ 23 - วอร์เกมรอบที่ 5
วันที่ 24 - วอร์เกมรอบที่ 6
วันที่ 25 - วอร์เกม ไฟนอลแมทช์ (พร้อมกับจัดการเดียน่าและคิง)
วันที่ 26 - กลับสู่โลกเดิม
แหล่งข้อมูลอื่น

Mar Heaven Jouney เก็บถาวร 2008-04-09 ที่ เวย์แบ็กแมชชีน
Mar Japan
Video MĀR เก็บถาวร 2008-03-02 ที่ เวย์แบ็กแมชชีน
| ด ค กซินเนอร์จีเอสพี |
| --- | --- |
ซีรีส์ทางโทรทัศน์:  Princess Comet (2544–2545)  เจ้าหญิงเงือกน้อย (2546–2547)  Mermaid Melody Pichi Pichi Pitch Pure (2547)  Panda-Z (2547)  อิทธิฤทธิ์พิชิตมายา (2548–2550)  คิราริ สาวใสหัวใจเกินร้อย (2549–2552)  Shinseiki Duel Masters Flash (2549–2550)  ฮายาเตะ พ่อบ้านประจัญบาน (2550–2551)  ถนนนักสู้ สู่ทีมเบสบอล (2550–2553, #79–154)  Zettai Karen Children (2551–2552)  ซุปเปอร์! หัวหน้าห้องสาวเจ้าเสน่ห์ (2552–2553)  เมทัลไฟท์ เบย์เบลด (2552–2553)  ครอสเกม (2552–2553)  Gokujō! Mecha Mote Iinchō Second Collection (2553–2554)  Beyblade: Metal Masters (2553–2554)  สแกนทูโก ซิ่งสะท้านจักรวาล (2553–2554)  Beyblade: Metal Fury (2554–2555)  B-Daman Crossfire (2554–2555)  ปีศาจน้อยมาโอะ (2554–2557)  Beyblade: Shogun Steel (2555)  BeyWheelz (2555)  B-Daman Fireblast (2555–2556)  นักซิ่งดริฟท์สายฟ้า ซีซัน 5 (2555–2556)  Beast Saga (2556)  BeyWarriors: BeyRaiderz (2557)  นักซิ่งดริฟท์สายฟ้า ซีซัน 6 (2557)  BeyWarriors: Cyborg (2557–2558)  ศึกเดือด 5 วิพลิกชะตา (2564)  เรื่องเล่าของสาวน้อยยุคไทโช (2564)  รักอลวนคนสลับบ้าน (2565)  วิกฤติร้ายสัตว์โลกน่ารัก (2566)  เกิดใหม่ทั้งทีขอสร้างอาณาจักรด้วยขนมหวาน (2566)  จะคนไหนก็แฟนสาว ฤดูกาลที่ 2 (2566)  คุณวายร้ายกับวันหยุดสบาย ๆ ของเขา (2567)  สลัดรวมมิตรคนเพี้ยนหลุดโลก (2567)  ซาโยนาระ ริวเซย์, คอนนิจิวะ จินเซย์ (2567)  คุโรอิวะ เมดากะ ไม่เข้าใจความน่ารักของฉันเลย (2568) 
ภาพยนตร์:  Metal Fight Beyblade vs the Sun: Sol Blaze, the Scorching Hot Invader (2553)  Happy ComeCome (2558)  Gō-chan. ~Moco to Koori no Ue no Yakusoku~ (2561)  Animation x Paralympic: Harigane Service (2565) 
โอวีเอ/โอเอ็นเอ:  Zettai Karen Children (2553)  มนตราช็อกโกแลต (2554–2556)  อลเวงรักหนุ่มสุดฮอต (2554–2556)  Ijime (2555)  Age 12 (2557–2559)
การศึกษาในประเทศอินเดีย
คุณภาพ > การรู้หนังสือ

บทความหลัก: การรู้หนังสือในประเทศอินเดีย
ข้อมูลจากสำมะโนครัวปี 2011 บัญญัติการรู้หนังสือไว้ว่า คือผู้ที่..."อายุมากกว่า 7 ปี สามารถอ่านและเขียนในภาษาใดก็ตาม" ("every person above the age of 7 years who can read and write with understanding in any language is said to be literate".) ภายใต้การบัญญัติดังนี้ อัตราการรู้หนังสือ (literacy rate) ของประเทศอินเดียอยู่ที่ 74.04% อัตราการรู้หนังสือในเยาวชน (youth literacy rate) วัดในผู้ที่อายุ 15-24 ปี อยู่ที่ 81.1% (คิดเป็น 84.4% ในผู้ชายและ 74.4% ในผู้หญิง) ส่วนอัตราการรู้หนังสือในประชากรกลุ่มอายุ 10-19 ปีอยู่ที่เด็กผู้ชาย 86% และในเด็กผู้หญิง 72%
ในบรรดาเขตการปกครองทั้งหมดของประเทศ รัฐเกรละมีอัตราการรู้หนังสือสูงที่สุดในประเทศอยู่ที่ 93.91% ส่วนรัฐพิหารอยู่ที่ 61.8% ในสถิติปี 2001 ระบุจำนวนทั้งหมดของประชากรที่ 'ไม่รู้หนังสือเลย' ('absolute non-literates') ในประเทศอินเดียอยู่ที่ 304 ล้านคน ช่องว่างระหว่างเพศ (Gender gap) ในอัตราการรู้หนังสือยังคงมีอยู๋ในประเทศอินเดีย เช่นในรัฐราชสถาน ซึ่งมีอัตราการรู้หนังสือในผู้หญิงต่ำที่สุดในประเทศ นั้นมีอัตราการรู็หนังสือเฉลี่ยในผู้หญิงอยู่ที่ 52.66% ในขณะที่สำหรับผู้ชายอยู่ที่ 80.51% คิดเป็นช่องว่างสูงถึง 27.85% ระหว่างสองเพศ